Global Logistics: η περίπτωση αξιολόγησης υπηρεσιών του λιμένα Θεσσαλονίκης
Creators: name: Σγούρας, Γεώργιος Στέφανου
Publisher: name: Aristotle University of Thessaloniki
Year: 2012
Subjects: Λιμάνι
Θεσσαλονίκη
Ποιότητα
Port
Thessaloniki
Quality

description: Αντικείμενο της παρούσας έρευνας είναι η αξιολόγηση της ποιότητας των παρεχόμενων υπηρεσιών των λιμένων. Συγκεκριμένα αναλύονται τα χαρακτηριστικά των λιμένων μέσα στις σύγχρονες παγκοσμιοποιημένες εφοδιαστικές αλυσίδες, αναφέρονται οι τάσεις που συναντώνται στις σύγχρονες θαλάσσιες μεταφορές, ενώ σε επόμενο στάδιο η έρευνα εστιάζει στην ποιότητα των παρεχόμενων υπηρεσιών στον λιμενικό κλάδο. Η εργασία αποτελείται από οκτώ κεφάλαια εκ των οποίων τα τρία πρώτα αφορούν την άντληση των δευτερογενών δεδομένων από τη διεθνή βιβλιογραφία και διαδικτυακές πηγές. Πιο αναλυτικά, στο 1ο Κεφάλαιο γίνεται παρουσίαση των βασικών ορισμών των παγκοσμιοποιημένων Logistics και της Διοίκησης Εφοδιαστικής Αλυσίδας κάτω από το πρίσμα της παγκοσμιοποιημένης οικονομίας. Παράλληλα γίνεται αναφορά στις ροές που συναντώνται μέσα στην Εφοδιαστική Αλυσίδα δίνοντας έμφαση στο ρόλο των εμπορευματικών κέντρων. Στο 2ο Κεφάλαιο γίνεται αναλυτική βιβλιογραφική επισκόπηση περιγράφοντας την εξέλιξη λειτουργία και οργάνωση των λιμένων, παρουσιάζοντας αναλυτικά τον τρόπο λειτουργίας τους και τις σχέσεις που δημιουργούνται μεταξύ αυτών και των άλλων εμπλεκόμενων στην εφοδιαστική αλυσίδα. Τέλος γίνεται εκτενής αναφορά στην ποιότητα των υπηρεσιών στους λιμένες και τρόπους μέτρησης και αξιολόγησης τους. Το 3ο Κεφάλαιο αφορά την εμπειρική μελέτη περίπτωσης της Θεσσαλονίκης σαν κόμβος Logistics σε μια ευρύτερη εφοδιαστική αλυσίδα με προορισμό των ροών τις χώρες των Βαλκανίων. Αρχικά αναλύονται τα δευτερογενή δεδομένα που αντλήθηκαν από τη βιβλιογραφία για τις υποδομές Logistics της πόλης, ενώ γίνεται εκτενής περιγραφή του λιμένα της Θεσσαλονίκης. Στο 4ο Κεφάλαιο γίνεται η παρουσίαση της μεθοδολογίας για την αξιολόγηση των υπηρεσιών του λιμένα Θεσσαλονίκης από τους χρήστες του, ενώ στο 5ο Κεφάλαιο γίνεται η παρουσίαση των αποτελεσμάτων. Στο 6ο Κεφάλαιο γίνεται σχολιασμός των αποτελεσμάτων συνολικά. Τέλος γίνεται η παράθεση των συμπερασμάτων και προτάσεων για την βελτίωση του τρόπου λειτουργίας και των παρεχόμενων υπηρεσιών του ΟΛΘ, τα οποία γνωστοποιήθηκαν στους ιθύνοντες του οργανισμού μετά την περάτωση της εργασίας. Η μέθοδος άντλησης των πρωτογενών δεδομένων έγινε μέσω ερωτηματολογίων που συμπληρώθηκαν από πελάτες-χρήστες του λιμένα και από προσωπικές συνεντεύξεις τόσο των πελατών όσο και των ιθυνόντων του ΟΛΘ.
description: The purpose of this research is to evaluate the sector of the port industry. Specifically the characteristics of the ports are analyzed within the globalized supply chains. Furthermore the recent trends of the sea transports are highlighted, while the research focuses on the quality of the services on the port sector. This thesis consists of eight chapters. The first three chapters contain the literature review. In the first chapter useful key terms of the globalized logistics and supply chain management are indicated, under the prism of the globalized economy. Moreover the flows of the goods within the supply chain are examined while emphasizing in the use of the distribution centers. In the second chapter the literature review about the evolution, operations and the organization of the ports is presented, highlighting the relations between the ports and other entities within a supply chain. At the end there is analytical review of the service quality in port industry, indicating ways for measurement and evaluation of the results. The third chapter is an empirical case study, where the city of Thessaloniki is examined as a hub in a logistics network and the flows of the goods have the Balkan countries as their destination. The logistics infrastructure of the city is presented, while there is an analytical view of the port of Thessaloniki and its operations. In the fourth chapter the methodology of the research is indicated, concerning evaluation of the port quality of the port as perceived from its customers. In the fifth chapter there is the data analysis while on the sixth chapter there is the discussion of the research concerning the overall output of the data. At the end of the survey there are the conclusions of the research and proposals submitted by the researcher in order to improve the service quality of the port. The findings of this research were presented to the manager of the conventional cargo of the port of Thessaloniki. The raw data extraction method included distributing questionnaires and the in depth interviews of shipping agents, freight forwarders and port operators.